NaiveNeuron/SloPal huggingface dataset:
Laurenčík, Milan, podpredseda NR SR (2022-05-05):
Ďakujeme, pán minister. Prejdime k otázke č. 9, ktorá je od poslanca Tomáša Šudíka, ktorého vidím v sále. Je smerovaná na podpredsedu vlády a ministra hospodárstva Slovenskej republiky Richarda Sulíka, ktorého zastupuje pán minister Branislav Gröhling a znie: „Pán minister, viete nám povedať nové informácie z rokovaní ohľadom energií a ich cien? Viete si predstaviť, resp. je možnosť, že ministerstvo začne finančne pomáhať s cenami energií aj mestám a obciam na Slovensku?“ Nech sa páči, pán minister, máte päť minút na odpoveď.
Shahzad, Silvia, poslankyňa NR SR (2018-10-23):
Vážený pán predsedajúci, vážené pani poslankyne, vážení páni poslanci, v rozprave bol podaný jeden pozmeňujúci a doplňujúci návrh, nakoľko gestorský výbor neprijal spoločnú správu a určené výbory neprijali uznesenia, pristúpime k hlasovaniu o pozmeňujúcom návrhu podanom v rozprave. Pán predsedajúci, dajte, prosím, hlasovať o pozmeňujúcom návrhu poslankyne Soni Gaborčákovej.
Číž, Miroslav, poslanec NR SR (2019-05-16):
Pán poslanec, teda urobím zadosť vašej výzve a niečo k tomu poviem. K vlastnému zákonu by som ani nehovoril, lebo patrilo by sa ho prejsť mlčaním, lebo ak by som mal charakterizovať, tak slová ako zúfalé diletantstvo, ako je v tom toto, som videl všeličo za 30 rokov v tomto parlamente, ale už tento typ toho neuveriteľného panáčkovania vo vzťahu k médiám. Tak predovšetkým, kolegovia, máme zákon o slobodnom prístupe k informáciám. To je zásadná právna norma, ktorou môže každý občan vrátane novinárov žiadať informácie, a dostane ich a sú dokonca sanované trestnoprávnou sankciou. Ale vo vzťahu k funkcionárom, kde sledujeme, samozrejme, tlačovky štátnikov v iných krajinách, kde som si myslel, že ak niekto chce podať návrh do parlamentu, tak pozná aspoň minimálne komparatívne poriadku v tomto smere v rámci Európy. Škoda, že navrhovatelia nedali, odkiaľ čerpajú vzory pre tieto vynikajúce postupovanie. Teraz ako ten funkcionár, predseda vlády ešte má odpovedať pravdivo. To bude posudzovať kto? Komisia, ktorú zostavia navrhovatelia? To je proste niečo neuveriteľné. Ale čo som chcel hlavne povedať v tejto veci, je to, že tá zúfalá jednostrannosť posudzovania veci. Dneska sú svetové médiá plné kritických ohlasov vo vzťahu k médiám. Napríklad k politickému aktivizmu absolútne jednostrannému. Hovoríme o postfaktickej spoločnosti, kto ju vytvára. Veď predovšetkým teraz, kto je novinárom. Na druhej strane obrovský protismerný tlak, aby fejky, že teda už zrazu slobodný prístup novinárov nie. Aj pre navrhovateľov sú jedine tí slniečkarski, tí, ktorých ona reprezentuje. A tým ostatným treba zavrieť huby a hlásať to od rána do večera. Kde to žijeme, pre Kristove rany?! Kde to žijeme? Tak máme zákon o slobodnom prístupe k informáciám a v danom prípade, veď aj ako poslanci, dokonca aj my máme právo na ochranu zdroja. Odpoveď... (Prerušenie vystúpenia časomerom.)
Bugár, Béla, podpredseda NR SR (2018-06-19):
Áno, nech sa páči, pán poslanec súhlasí. Môžme pokračovať.
P. Hrušovský, predseda NR SR: (2004-05-12):
(Hlasovanie.) 138 prítomných, 132 za návrh, 2 proti, 4 sa zdržali. Návrh sme schválili. Teraz pristúpime k hlasovaniu o návrhu uznesenia Národnej rady Slovenskej republiky, ktorým žiada vládu Slovenskej republiky o predloženie správy o krokoch zabezpečujúcich vyššiu mieru ochrany územia a občanov Slovenskej republiky , ktoré máte rozdané do lavíc, ktorého predkladateľom bol pán poslanec Kozlík. Prezentujme sa, páni poslanci, budeme o návrhu hlasovať. (Hlasovanie.) 139 prítomných, 76 za návrh, 61 sa zdržalo, 2 nehlasovali. Návrh uznesenia sme schválili. Teraz poprosím pani predsedníčku výboru pre zdravotníctvo, aby predniesla návrhy uznesení k prerokúvanému vládnemu návrhu zákona o náhrade za bolesť a o náhrade za sťaženie spoločenského uplatnenia (tlač 613), ktorý prerokúvame v prvom čítaní. Nech sa páči, pani predsedníčka.
V. Veteška, podpredseda NR SR: (2005-06-22):
Pán poslanec Čaplovič.
Hrnčiar, Andrej, podpredseda NR SR (2017-06-14):
Ďakujem. Faktické poznámky nie sú, pýtam sa, či sa chce prihlásiť niekto ústne do rozpravy. Končím možnosť nahlásenia sa do rozpravy. Nech sa páči, pán poslanec Marosz.
Blanár, Juraj, podpredseda NR SR (2021-06-17):
Na vaše vystúpenie päť faktických poznámok evidujem. Ako prvý pán poslanec Miroslav Suja.
A. Belousovová, podpredsedníčka NR SR: (2007-06-26):
Teraz dávam slovo spoločnému spravodajcovi, predsedovi výboru pre verejnú správu a regionálny rozvoj, pánovi poslancovi Tiborovi Cabajovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec.
Kaník, Ľudovít, poslanec NR SR (2012-11-30):
Ďakujem všetkým, ktorí zareagovali. Pán poslanec Hlina, ospravedlňujem sa, nabudúce to dám nižšie, aby tam ten znak bolo vidieť. Pán poslanec Duchoň, no, ten rebríček konkurencieschopnosti sa zostavuje na základe mnohých faktov, vidím, že tu není pán poslanec. (Reakcia poslanca.) Aha, pardon. Takže všetky fakty sú tam zahrnuté a každý má svoju váhu. A je to súbor faktov alebo súbor vecí, ktoré na to vplývajú. Aj k pánovi Kamenickému, aj k vám, vy ste spomínali tú odbornú debatu, ktorú ja privolávam, o mikrodani. To nie, že sa z karty budú navyšovať platby kartou o nejakú daň. Vy keď platíte kartou v obchode, banka si nestrhne za to poplatok? Strhne, že? Ani o tom neviete. Platíte kvôli tomu viac? Neplatíte. Takže takto by to fungovalo. Tak nemotajte hlavy ľuďom, že sa tu budú navyšovať nejaké dane. Ľuďom sa nebude navyšovať nič. Naopak, prudko, prudko by im kleslo daňové zaťaženie. Pani Tomanová, no viete, druhý pilier, ktorý, ako s vami naozaj nečakám, že sa posunieme niekde ďalej, tak len jeden fakt. Zavedenie druhého piliera dalo ľuďom do ich osobného vlastníctva viac než 5 mld. eur. Vy ste im rozhodnutím a zmenou zobrali 55 %, čiže každý rok im beriete viac než pol miliardy. Vlastníctvo, ktoré by inak bolo ich, ste im zobrali, znárodnili ich budúce úspory. Takto to je. Pán Blaha má vždy ten svoj ideologický a filozoficko-ideologický postoj, že, viete, problém je, pán Blaha, v tom, že aj utópia je pekne napísaná o tom, aký krásny svet tu zavládne, keď sa nastolí takýto komunistický utopistický poriadok, a vieme, že to nefunguje. To, čo je problém, na ktorý každý ekonóm poukazuje, že... (Prerušenie vystúpenia časomerom.)
R. Madej, poslanec: (2004-02-03):
Pán predsedajúci, prosím, aby ste dali najprv hlasovať spoločne o bodoch zo spoločnej správy 2, 4, 6, 7, 8, 9, 12 s návrhom gestorského výboru schváliť.
Čekovský, Kristián, poslanec NR SR (2020-05-19):
Ďakujem pekne. Vážený pán predsedajúci, dovoľte mi, prosím, ako určenému spravodajcovi výboru predniesť správu Výboru Národnej rady Slovenskej republiky pre kultúru a médiá o prerokovaní správy o stave vysielania v Slovenskej republike a o činnosti Rady pre vysielanie a retransmisiu za rok 2019 (tlač 18a) vo výbore. Správu o stave vysielania v Slovenskej republike a o činnosti Rady pre vysielanie a retransmisiu za rok 2019 pridelil predseda Národnej rady Slovenskej republiky svojím rozhodnutím č. 25 z 31. marca 2020 na prerokovanie Výboru Národnej rady Slovenskej republiky pre kultúru a médiá. Súčasne poveril výbor predložiť informáciu o výsledku prerokovania uvedeného materiálu vo výbore a návrh uznesenia Národnej rady. Výbor pre kultúru a médiá prerokoval správu o stave vysielania v Slovenskej republike a o činnosti Rady pre vysielanie a retransmisiu za rok 2019 a odporučil ju Národnej rade uznesením č. 10 z 30. apríla 2020 schváliť. Gestorský výbor odporúča Národnej rade, po prvé, schváliť správu o stave vysielania v Slovenskej republike a o činnosti Rady pre vysielanie a retransmisiu za rok 2019, a po druhé, vysloviť súhlas, aby predsedníčka Rady pre vysielanie a retransmisiu Marta Danielová správu uviedla a mohla vystúpiť v rozprave na schôdzi Národnej rady. Súčasne ma výbor určil za spravodajcu výboru a poveril ma, aby som informoval Národnú radu o výsledku rokovania vo výbore. Prerokovaná informácia k správe bola schválená uznesením gestorského výboru č. 11 zo dňa 30. apríla 2020. Návrh na uznesenie Národnej rady je v prílohe. Pán predsedajúci, ďakujem, skončil som, otvorte, prosím, rozpravu.
Bugár, Béla, podpredseda NR SR (2016-10-27):
Nech sa páči, prezentujme sa a hlasujme. (Hlasovanie.) Prítomných 133 poslancov, za 62, proti 3, zdržalo sa 67, 1 nehlasoval. Konštatujem, že Národná rada neschválila návrh uznesenia. Pristúpime k hlasovaniu o bode 59, a to je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 171/2005 Z. z. o hazardných hrách, tlač 277. Prosím teraz pána poslanca Matoviča, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov , tlač 277.)
Bugár, Béla, podpredseda NR SR (2017-09-14):
Námietka? Nech sa páči, prezentujme sa a hlasujme o námietke pána poslanca Hegera. (Hlasovanie.) Prítomných 134 poslancov, za 45, proti 75, 14 sa zdržali hlasovania. Námietka bola odmietnutá. Nech sa páči.
Hrnčiar, Andrej, podpredseda NR SR (2017-10-11):
Otváram rozpravu, do rozpravy som dostal jednu písomnú prihlášku. Prihlásený je pán poslanec Eugen Jurzyca, ktorému zároveň odovzdávam slovo.
B. Bugár, podpredseda NR SR: (2005-12-14):
(Hlasovanie.) Prítomných 131, za 92, proti 4, zdržalo sa 35 poslancov. Konštatujem, že návrh zákona sme postúpili do druhého čítania. Nech sa páči. J. Drgonec, poslanec: Teraz, pán predsedajúci, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie všetkým výborom Národnej rady Slovenskej republiky s výnimkou zahraničného výboru, mandátového a imunitného výboru, výboru pre nezlučiteľnosť funkcií, výboru pre európske záležitosti, osobitného kontrolného výboru na kontrolu činnosti Slovenskej informačnej služby, osobitného kontrolného výboru na kontrolu činnosti Vojenského spravodajstva, osobitného kontrolného výboru na kontrolu činnosti Národného bezpečnostného úradu a výboru na kontrolu použitia informačnotechnických prostriedkov. Ďalej dajte hlasovať, aby za gestorský výbor Národná rada určila hlasovaním ústavnoprávny výbor s tým, že určené výbory návrh zákona prerokujú v druhom čítaní do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky.
M. Číž, podpredseda NR SR: (2006-09-06):
Pýtam sa pánov poslancov Novotného a Bastrnáka, či sú to procedurálne návrhy alebo faktické poznámky, čo sú prihlásení. Aha, do rozpravy ste sa prihlásili. Takže s faktickou poznámkou sa prihlásili pán poslanec Valocký a pán poslanec Zvonár. Uzatváram možnosť hlásiť sa s faktickou poznámkou. Slovo má pán Valocký Jozef.
Pčolinský Peter, podpredseda NR SR (2023-02-02):
Páni poslanci, chcem len upozorniť, že zajtra sa hlasuje o jedenástej, lebo ste sa viacerí pýtali. Zmena nebola odhlasovaná, to znamená, zajtra o 11.00 h sa normálne hlasuje. Po pánovi Vašečkovi bude nasledovať pán poslanec Kyselica, opäť Kyselica, pani poslankyňa Drábiková, potom pán poslanec Kremský má tu tri zákony, štyri, päť, potom pán poslanec Fecko. Čiže predpokladám, že budete tu, páni poslanci. A takisto, páni navrhovatelia, spravodajcov si zabezpečte, aby ste mali v pléne. (Krátka pauza.) Vážené pani poslankyne, vážení páni poslanci, chcem vás poprosiť, aby ste rozpustili diskusné krúžky. Ideme rokovať ďalej. Čiže ak potrebujete sa poradiť a prerokovať a v rámci odborných skupín riešiť ďalšie návrhy zákonov, poprosím vás, v iných priestoroch, aby ste nerušili pána poslanca Vašečku. A budeme pokračovať prvým čítaním návrhu skupiny poslancov na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov. Návrh zákona je uverejnený ako tlač 1349. Návrh na jeho pridelenie na prerokovanie výborom je v rozhodnutí č. 1411. Dávam teraz slovo poslancovi Richardovi Vašečkovi, aby návrh zákona uviedol. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov , tlač 1349.)
P. Hrušovský, podpredseda NR SR: (2002-02-21):
Neschválili sme bod 22. Ďalší návrh. 23, pardon. Š. Šlachta, poslanec: 23. Ďalej hlasujeme o návrhu pod bodom 24.
Pčolinský, Peter, podpredseda NR SR (2023-03-15):
Ďakujem, prerušujem rokovanie o tomto bode. Ďalej nasleduje návrh na aktualizáciu vojenského zastúpenia Slovenskej republiky pri orgánoch NATO/EÚ a návrh na vyslanie príslušníkov Ozbrojených síl Slovenskej republiky do orgánov vojenského zastúpenia pri NATO/EÚ a do vojenských štruktúr NATO/EÚ . Návrh má tlač 1470. Opäť poprosím pána ministra obrany Jaroslava Naďa, aby sa ujal slova.
Lipšic, Daniel, poslanec NR SR (2015-11-27):
Ja mám konkrétny návrh, aby sme hlasovali, že, aby ústavnoprávny výbor vyložil tie ustanovenia aj rokovacieho poriadku, ktoré upravujú potenciálne zbavovanie imunity. Zdôvodním to nasledovne. Je tu zrejme v sále spor o to, do akej miery požíva ochranu verejného činiteľa poslanec, myslím si, že názor pána poslanca Kuffu a poslancov SMER-u je, že poslanci majú osobitné privilégiá, ako verejní činitelia vystupujú aj v bežných osobných a susedských sporoch. To je názor, ktorý opozícia, myslím si, nezdieľa, poslanec nemá takéto privilégiá s výnimkou toho, keď hlasuje a rozpráva v tejto sále alebo na výboroch. Ale keďže je v tom spor a ten som vyvodil z toho obrovského potlesku, ktorý sa týka privilégií poslancov, zo strany poslancov SMER-u, tak tu dávam návrh, aby sme o tom dali rozhodnúť ústavnoprávnemu výboru, že aký je teda rozsah imunity poslanca.
P. Hrušovský, podpredseda NR SR: (2002-05-15):
(Hlasovanie.) 107 prítomných, 105 za, 2 nehlasovali. Návrh sme schválili. Ďalší návrh. A. Juriš, poslanec: Teraz prosím, pán predsedajúci, aby ste dali hlasovať o tom, že Národná rada v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie trom výborom, a to ústavnoprávnemu výboru, Výboru Národnej rady Slovenskej republiky pre verejnú správu a Výboru Národnej rady Slovenskej republiky pre pôdohospodárstvo. Zároveň výbor pre pôdohospodárstvo aby určila ako gestorský výbor s tým, že určené výbory prerokujú tento návrh zákona v termíne do 30 dní a gestorský výbor do 32 dní od jeho prerokovania dnes v prvom čítaní.
Jurinová, Erika, podpredsedníčka NR SR (2014-06-11):
Ešte raz vás poprosím, aby ste tie výbory upresnili.
M. Číž, podpredseda NR SR: (2009-04-21):
Teraz sa pýtam, vážené kolegyne a kolegovia, kto sa do rozpravy hlási ústne. Registrujem pani poslankyňu Kramplovú, pani poslankyňu Sabolovú, pána poslanca Zelníka. Ďakujem. Ak je to všetko uzatváram možnosť prihlásiť sa do rozpravy ústne. A slovo má pani poslankyňa Kramplová.
Hrušovský, Pavol, podpredseda NR SR (2011-07-08):
Už ste skončili, pani poslankyňa. Ďalšia v poradí prihlásená písomne do rozpravy je pani poslankyňa Vaľová, ktorou predpokladám, že dnešné dopoludňajšie, dnešné piatkové rokovanie Národnej rady prerušíme. (Reakcia predsedu NR SR.) Nehádžem, pán predseda, ale poznajúc pani kolegyňu Vaľovú, tak som si to trúfol povedať. Nech sa páči.
Hrnčiar, Andrej, podpredseda NR SR (2016-04-21):
Ďakujem. Pani ministerka, chcete reagovať na faktické poznámky? (Reakcia ministerky.) Ale tak potom musíte reagovať z miesta, ak chcete reagovať na faktické. Poprosím zapnúť pani ministerku.
Michelko, Roman, poslanec NR SR (2024-04-23):
Len pár slov. Neviem, či úplne presne takáto formulácia bola, ale dobre, už nebudem hovoriť. Každý, kto pochopil z kontextu toho, čo som povedal, na to, samozrejme, niekto, aby chápal kontext, potrebuje istú mentálnu výbavu, že nastavenie zákona alebo nastavenie podpory kultúry národnostným menšín treba systémovo možno upraviť a bude to dlhšia diskusia a určite to nebude v tomto zákone. Tento zákon má jednu jedinú vec, aby do prípadnej zásadnej systémovej zmeny aj kultúra Vietnamcov mala šancu byť podporovaná z dneš... dneska fungujúcich podporných mechanizmov. Neviem o tom, že by v tomto zákone mal byť nejaký zásadnejší pozmeňujúci návrh. Je to prvé čítanie. Predpokladám a viem, že na ministerstve sa komunikuje s vedením KULT MINOR. Buď je to konsenzuálna debata, vypiluvávajú sa nejaké úpravy, ktoré by možno pred budúcou, a nie je to celkom určite ešte dohodnuté, či bude zásadná zmena, alebo nebude, alebo bude len systém nejakých viacerých korekčných mechanizmov, ktoré zlepšia prácu tohto fondu. Takže toľko k tomu. Naozaj, pôvodne som si myslel, že to bude naozaj konsenzuálna vec bez nejakých zásadnejších vecí. Troška sa to posunulo, ale však to už som zvyknutý. Takže prosím, samozrejme, predpokladám, že aj niektorí opoziční poslanci povedali, že nemajú zásadný problém, pokiaľ tam nebudú zásadné pozmeňováky v druhom čítaní, ktoré by menili charakter. Verím teda, že to môže prejsť viac ako koaličnou väčšinou, a myslím si, že debata povedala veľa. Takže ďakujem.
Suja, Miroslav, poslanec NR SR (2021-07-23):
Ďakujem za slovo. Pán poslanec Sloboda, pýtam sa ťa, čo ste vy priniesli pre voličov, pre ľudí na Slovensku, pre občanov Slovenskej republiky, keď sa pýtaš nás opozícii. Lebo opozícia má toho málo možností. Ale vy vládna koalícia, kde ste zastali z 95 hlasmi, čo ste priniesli vy? Okrem hádok nekonečných vášho predsedu s Matovičom? Polarizovanie ľudí, nič iné tu človek nerieši, len koľko tisíc zabil Sulík, koľko tisíc zabil Matovič a podobne. Nič ste nepriniesli, len rozbroje, dokonca do vládnej koalície. Nič iné! Toto je vaša vizitka! Vy máte právo veta. Tak ste to nemuseli hrať na voličov a mohli ste stopnúť Matoviča, kedy chceli, kedy ste chceli, keď sa vám niečo nepáčilo. A nie sa vyhovárať jeden na druhého a hrať hry na voličov, aby ste boli za chrumkavých, kým ostatná koalícia si to musela riadne vyžrať, a vy ste sa tvárili na chrumkavých. A na ich chrbtoch ste sa tu vyvážali. Vy ste tí najzákernejší z tej celej koalície, SaS-ka. Ste tak podlí a falošní ako nikto. Tí ostatní sa aspoň na nič nehrajú. Viete, čo ste priniesli? Nadávky ľuďom, ktorí vonku oprávnene protestujú, že sú to kolotočiari. To hovorí Žiak, to hovorí Kazda a podobní. To sú všetci z vás, z SaS. Toto ste vy priniesli. Ja sa pýtam, čo konkrétne ste priniesli dobré. Lebo zatiaľ hovoríme len o tých zlých veciach. Vy, čo tak máte radi čísla, čo hovoríte, že keď liek stojí cez dva milióny, že dieťa nemá právo žiť. Toto ste vy priniesli. Toto je tá kultúra?! Vy ešte aj peniaze premietate do životu detí. Toto je tá SaS-ka! Takže mi tu nehovorte, že my sme nič nepriniesli. Keď dáme nejaký návrh, tak sa zobudí Halgašová a povie, a dajte dáke návrhy, a päť minút pred tým zaznel návrh. Toto SaS-ka zaniesla, že vaši poslanci spia tu v pléne alebo tu vôbec ani nechodia. Toto ste vy! Vy ste hanba národa, hanba! Lebo tí ostatní sa na nič nehrajú, na nič sa nehrajú a povedia pravdu, ako je. Ale vy sa hráte na chrumkavých. A robíte si body na tých všetkých vašich koaličných partneroch. Ste obyčajné špiny! (Reakcia z pléna.)
Ľ. Vážny, poslanec: (2006-01-24):
Veľmi stručne zareagujem na poslanca Rusnáka. Tvrdil, že dva tendre, ale že boli umožnené dva tendre. Boli umožnené dva tendre, ale bol tam iba jeden kupujúci, to znamená, je to  isté, je to potretá konkurencia. Pán poslanec Cagala tvrdil, že nikto z HZDS nerokoval. Nie je pravdou. Na materiály, na ktorom bolo 30 poslancov, kde boli podpisy, bol podpísaný aj poslanec za HZDS. Bolo to v piatok, bolo to v hektickej dobe. Vážim si principiálny postoj HZDS k privatizácii letísk, ale nebolo HZDS v tomto procese obídené. Pán minister hospodárstva konštatoval, že keď má letisko 35-miliardový zisk, nikto mu nedá úver, nemôžem s tým súhlasiť. Ak by malo aj nulový zisk, ale poskytne dobrý podnikateľský plán, dobrý podnikateľský zámer, na ktorom sa dá stavať, keď poskytne, že to letisko expanduje, tak ako expanduje Letisko Bratislava, okamžite dostane vysoký úver, ale netreba úver 15 miliárd, odborníci tvrdia, že stačí, aby sa letisko rozhýbalo, investícia počiatočná možno 2, 3 miliardy a postupne nabaľovať. Bolo tu od ministra Malchárka konštatované to, že prenajímateľ by mal, že v prípade prenájmu, a nie predaja, ale v prípade prenájmu letiska je komplikovaný vzťah vymáhania  dlžôb od toho, komu sa to prenajme. No, ale pýtam sa, nie je oveľa neistejší ten vzťah, ktorý zavádzate, vzťah ohľadne opätovného odkúpenia prioritne infraštruktúrneho majetku. Veľmi stručne Vajnory. Treba si ich pozrieť. Podali sme podnet na prokuratúru, nejdem to teraz bližšie vysvetľovať. Vážené panie poslankyne, páni poslanci, stále tvrdím, že privatizácia letísk Bratislava a Košice je pre štát nevýhodná, je to poškodenie strategických záujmov Slovenska, a stále tvrdím, že je to aj hospodárska vlastizrada. Preto vás prosím a žiadam, myslím si, že padlo dosť odborných argumentov v neprospech, takže prejavte svojím hlasovaním a podporte toto uznesenie, ktoré tu teraz navrhujeme. Ďakujem za pozornosť. (Potlesk.)
Laššáková, Jana, podpredsedníčka NR SR (2012-12-14):
S reakciou pán poslanec Hlina, nech sa páči.
T. Cabaj, podpredseda NR SR: (2009-12-10):
Pán poslanec Štefanec chce položiť doplňujúcu otázku. Máte na to dve minúty, nech sa páči.
Blanár, Juraj, podpredseda NR SR (2021-03-30):
Ďalší s faktickou poznámkou, pán poslanec Karahuta, nech sa páči.
I. Štefanec, poslanec: (2007-09-12):
Zaujala ma ale aj tá časť, keď pán poslanec hovoril o miliardovej zákazke firme IKORES bez verejného obstarávania. Ako vieme, táto firma je jedným zo sponzorov vládnej strany SMER a je zaujímavé, že nejde len o túto zákazku tejto firme z verejných zdrojov. Táto firma z verejných zdrojov dostala aj 213 miliónov na výstavbu východnej hranice. Ďalej 120 miliónov na výstavbu letiska. Sú tu ďalšie práce na železnice, napríklad rekonštrukcia železničnej stanice v Lamači atď. atď. Zdá sa, že môžem konštatovať, že rozsah prác, ktoré vykonáva IKORES, by stačil zabezpečiť aj ďalších 15 premiérových generácií. Ďakujem. (Potlesk.)
Laššáková, Jana, podpredsedníčka NR SR (2015-09-30):
Ďakujem pekne, pán minister. Zaujmite miesto určené pre navrhovateľov. Spoločným spravodajcom je člen výboru pre verejnú správu a regionálny rozvoj poslanec Milan Panáček, ktorému teraz odovzdávam slovo. Nech sa páči, pán spravodajca.
Lipšic, Daniel, poslanec NR SR (2012-08-01):
Ďakujem, pani predsedajúca. Ja by som rád zareagoval na tú časť vystúpenia pána poslanca Brocku, kde ste ho prerušili z dôvodu, že hovorí mimo témy. Ja som tu počúval pred chvíľkou pána Číža doobeda. Zdá sa mi, že vôbec k téme nehovoril. Chcem povedať jednu vec. Bolo by fajn, keby pravidlá vystupovania boli rovnaké pre všetkých poslancov, koaličných aj opozičných. Aby nemali možnosť ísť koaliční poslanci voľným štýlom a opoziční gréckorímskym zápasením. To proste nie je fér. Ak je tu úzus, že každý môže hovoriť v princípe, čo chce, a reagovať, ako chce, lebo sa neprerušuje, keď je koaličný, tak vás prosím, vážené predsedajúce, aby ste rešpektovali to isté u opozičných. Inak to naozaj v tomto parlamente nebude fungovať dobre.
Dostál, Ondrej, poslanec NR SR (2019-05-09):
Vážený pán predsedajúci, vážené poslankyne, páni poslanci, dovoľte, aby som vás informoval o výsledku prerokovania zákona vráteného prezidentom na opätovné prerokovanie Národnou radou (tlač 1438) v ústavnoprávnom výbore. Prezident Slovenskej republiky vo svojom rozhodnutí v nadväznosti na pripomienky k zákonu navrhol, aby Národná rada pri opätovnom prerokovaní zákon neprijala ako celok. Predseda Národnej rady rozhodnutím pridelil zákon vrátený prezidentom na prerokovanie ústavnoprávnemu výboru, ktorý určil aj ako gestorský. Ústavnoprávny výbor zákon vrátený prezidentom prerokoval, avšak neprijal uznesenie, keďže predložený návrh uznesenia nezískal potrebný súhlas nadpolovičnej väčšiny všetkých poslancov. Návrh správy vrátane stanoviska gestorského výboru prerokoval ústavnoprávny výbor na 98. schôdzi 9. mája 2019. Správa gestorského výboru bola schválená uznesením ústavnoprávneho výboru č. 617 z 9. mája 2019, ktorou gestorský výbor odporúča vrátený zákon schváliť. Pán predsedajúci, otvorte, prosím, rozpravu, do ktorej sa hlásim ako spravodajca.
Bagačka, Michal, poslanec NR SR (2012-04-04):
Sľubujem. (Potlesk.)
Martvoň, Anton, poslanec NR SR (2015-10-06):
Ďakujem pekne. Pán poslanec Krajcer, no ja poviem, začnem tým spôsobom, vodu kážete, víno pijete. Viete prečo? V prvom rade, keď chcete, aby štát neplatil farárov, alebo im neprispieval teda na osobné pôžitky cirkvám a farárom, ste sa mal vzdať potom poslaneckého platu. Keď môže vám ako poslancovi Národnej rady štát prispievať na plat, nevidím dôvod, prečo by na takýto plat nemohol štát prispievať aj cirkvám. Nehovoriac o tom, že vy ste tam spomínali ako základný argument, že v podstate štát určuje výšku platov cirkevných hodnostárov. No viete, pán poslanec, tú výšku platov štát určuje aj v rámci akademickej samosprávy pri verejných vysokých školách, teda vysokoškolským pedagógom, tú minimálnu výšku platov štát určuje aj podnikateľom de facto cez inštitút minimálnej mzdy a nikto netvrdí, že cez tento inštitút minimálnej mzdy že by zamestnanci, ktorí robili pre podnikateľov, boli skrz toto, čo ste vy povedali, zamestnancami štátu. Ďalšia vec, vy si mýlite štátnu službu s verejnou službou. Ja viem, že v tom správnom práve ste mal vždy trošku problém, ale jednoducho nemýľte si štátnu službu s verejnou službou. Cirkevní hodnostári a cirkevní predstavitelia sú vo verejnej službe, tak ako, samozrejme, predstavitelia akademickej samosprávy alebo tak ako predstavitelia územnej samosprávy. Keď štát môže prispievať na územnú samosprávu alebo na akademickú samosprávu, v ktorej tiež vykonávajú prenesený výkon štátnej správy, tak ako cirkev pri uzatváraní manželstiev, kde cirkevný sobáš je na úrovni svetského sobáša, tak nevidím problém v tom. To vy trošku alebo vaši poradcovia vám to zle trošku nastavili a doplietli vám cirkevnú samosprávu so štátnou službou ako takou a potom je tento výsledok, ktorý tu vidíme. A znova podotknem, ten zákon bol síce komunistický, ale bol to jeden... (Prerušenie vystúpenia časomerom.)
B. Bugár, podpredseda NR SR: (2003-11-27):
(Hlasovanie.) Prítomných 109 poslancov, za návrh hlasovalo 83, proti 23, zdržali sa 3 poslanci. Konštatujem, že Národná rada Slovenskej republiky v súlade s čl. 78 ods. 3 Ústavy Slovenskej republiky vydáva súhlas na vzatie do väzby poslanca Národnej rady Slovenskej republiky Gabriela Karlina na základe žiadosti Generálnej prokuratúry Slovenskej republiky. Ďakujem, pán predseda, ďakujem aj vám, páni poslanci. Tým sme program 19. schôdze Národnej rady Slovenskej republiky vyčerpali. Takže 19. schôdzu Národnej rady skončím, považujem za skončenú. Dovidenia budúci týždeň. (Rokovanie 19. schôdze NR SR sa skončilo o 12.48 hodine.)
Laurenčík, Milan, podpredseda NR SR (2020-12-08):
Ďakujem, pán poslanec. Na vaše vystúpenie... (Reakcia z pléna.) Pán Zajačik, máte faktickú alebo procedurálny návrh? (Reakcia z pléna: „ Faktickú.“ ) Tak si to dajte na faktickú. Štrnásť faktických poznámok. Prvý bude teda Marek Šefčík, lebo pán Zajačik má stále procedurálny návrh. (Krátka pauza.) Pán poslanec, nech sa páči, máte slovo, Marek Šefčík.
T. Cabaj, podpredseda NR SR: (2009-10-22):
O záverečné slovo poprosila pani navrhovateľka. Nech sa páči.
A. Slafkovský, poslanec: (2007-02-02):
Totižto základný problém akejkoľvek úspory v banke alebo kdekoľvek z vlastných peňazí je investovať peniaze minimálne tak, aby porazili infláciu. Pokiaľ porazím infláciu, lebo inflácia je proste základný ekonomický prvok, tak som uložil peniaze tak, že nestrácajú svoju hodnotu. Otázka je, kto vie uložiť peniaze tak, aby peniaze nestrácali hodnotu. Ďalšou vecou, ktorej sa treba vyhnúť, a to je vyhnúť sa riziku pyramídovej hry postavenej na demografickom vývoji. Bismarckovský systém sociálnej starostlivosti, ktorý bol založený pred viac ako 100 rokmi na konci 19. storočia, bol postavený na tom, že priemerná rodina mala 5 až 6 detí a zhruba 4 až 5 z nich sa dožilo dospelosti, tak mohol celý ten systém byť postavený na tom, že deti uživia svojich rodičov. Ale už ten systém taký nie je. A už sa k nemu ani nikdy vrátiť nebudeme môcť. Ako môže teda normálny obyčajný smrteľník investovať peniaze, aby porazil infláciu. Dať ich bežne do banky nestačí, lebo priemerné výnosy v banke, ktoré dostane u nás sporiteľ, nepresiahnu nárast inflácie. Má zakúpiť nehnuteľnosti? Poväčšine na to nemá. Dávať do šuplíka, samozrejme, že to nestačí. To je ten najhorší spôsob. Takže ten, kto si na dôchodok musí sporiť, na ten dôchodok musí hľadať spôsob alebo mu musí krajina, štát pomôcť a dať mu návrh a možnosť, ako tieto prostriedky si ukladať. Úspešný podnikateľ do systému dôchodkového poistenia vstupuje len platbou z vymeriavacieho základu do priebežného systému a do dôchodkového systému sa môže zapojiť rovnako, do dôchodkového systému postaveného aj na tom, že sa peniaze budú zhodnocovať aj cestou investície. To je dôležité, že dôchodkové fondy môžu peniaze investovať a cez investície môžu priniesť prostriedky, ktoré dlhodobo tento fond udržia. Teda pre bežného človeka je udržanie dôchodkového systému veľmi rozhodujúcim faktorom. Ak by sme tieto funkcie spochybnili úplne, tak by sme mohli celú našu dôchodkovú reformu  vlastne odpísať, a to si nikto z nás neželá. Ďakujem pekne.
Goga, Ľudovít, poslanec NR SR (2018-10-23):
Prosím, pán podpredseda, dajte teraz hlasovať o tom, že návrh zákona Národná rada Slovenskej republiky prideľuje na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre vzdelávanie, vedu, mládež a šport. Zároveň za gestorský výbor určuje výbor Národnej rady Slovenskej republiky pre vzdelávanie, vedu, mládež a šport s tým, že určené výbory prerokujú návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Prosím, dajte hlasovať.
Bugár, Béla, podpredseda NR SR (2019-09-17):
Ďakujem pekne. Otváram rozpravu a do rozpravy som dostal jedinú písomnú prihlášku pána poslanca Mihála. Pán poslanec, nech sa páči, máte slovo.
Sárközy, Irén, poslankyňa NR SR (2016-09-06):
Ďakujem pekne. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, podpredseda NR SR (2019-09-11):
Pán poslanec Martinák.
Bugár, Béla, podpredseda NR SR (2017-09-06):
Prezentujme sa a hlasujeme. (Hlasovanie.) Prítomných 137, za 111, proti 13 a zdržalo sa 13 poslancov. Konštatujem, že návrh sme schválili. Budeme pokračovať v prvom čítaní o vládnom zákona o obetiach trestných činov (tlač 648). Prosím teraz pána poslanca Kresáka za navrhnutý ústavný, ústavnoprávny výbor, aby uviedol hlasovania. (Hlasovanie o vládnom návrhu zákona o obetiach trestných činov a o zmene a doplnení niektorých zákonov , tlač 648.)
Hort, Milan, podpredseda NR SR (2010-12-08):
Ďakujem pekne. Vážené kolegyne, kolegovia, v predchádzajúcom bode urobil pán spravodajca jednu chybu. Nedočítal celú správu spoločnú, preto prerušujem rokovanie o tomto bode. Pani ministerka, týka sa to aj vás, čiže nepotrebujem, aby ste sa vzďaľovali, a žiadam teraz pána spravodajcu, vzhľadom na skutočnosť, že nebola spoločná správa prečítaná tak, ako v súlade s rokovacím poriadkom má byť prečítaná, aby to teraz urobil, pretože sú tam dva body, o ktorých musí byť informovaná Národná rada, o vzťahu k návrhu zo spoločnej správy, čo sa týka gestorského výboru a čo sa týka návrhu na hlasovanie. Ďakujem za porozumenie. Nech sa páči.
Hrnčiar, Andrej, podpredseda NR SR (2019-06-26):
Pán poslanec Bernaťák.
Bugár, Béla, podpredseda NR SR (2018-06-13):
Nech sa páči, prezentujme sa a hlasujme o návrhoch zo spoločnej správy s odporúčaním gestorského výboru schváliť. (Hlasovanie.) Prítomných 144 poslancov, za 121, zdržalo sa 22, 1 nehlasoval. Tieto návrhy zo spoločnej správy sme schválili. Ďalej.
A. Belousovová, podpredsedníčka NR SR: (2008-05-14):
Otváram všeobecnú rozpravu. Do rozpravy som nedostala žiadnu písomnú prihlášku, preto sa pýtam, či sa chce niekto prihlásiť ústne. Ústne sa do rozpravy neprihlásil nikto. Uzatváram možnosť podania ústnych prihlášok do rozpravy. Zároveň vyhlasujem rozpravu za skončenú. Pán navrhovateľ, chcete sa ešte vyjadriť, aj keď rozprava nebola? Nie. Ďakujem. Pani spravodajkyňa, chcete sa vyjadriť? Ďakujem. Prerušujem rokovanie o tomto bode programu. Ďalej budeme pokračovať prvým čítaním o návrhu poslanca Národnej rady Slovenskej republiky Miroslava Jureňu na vydanie zákona, ktorým sa mení a dopĺňa zákon č. 467/2002 Z. z. o výrobe a uvádzaní liehu na trh v znení neskorších predpisov a o zmene a doplnení niektorých zákonov . Návrh zákona ste dostali ako tlač 613, návrh na jeho pridelenie na prerokovanie výborom je v rozhodnutí č. 623. Odovzdávam slovo pánovi poslancovi Jureňovi, aby návrh zákona uviedol. Nech sa páči.
Hlina, Alojz, poslanec NR SR (2015-06-25):
Samozrejme, ale, pán predseda, nejak vám zachutilo to odoberanie slov. Prosím vás pekne, ja žasnem, čiže vy ste pred týždňom „spôsobí, nespôsobí“? Ja som tu minule na to upozorňoval. Tu išiel pán Žiga so zákonom, jeho vlajkovou loďou, o odpadoch: 370 či koľko tam bolo tých pozmeňovacích? Vy zahlasujete „spôsobí, nespôsobí“. Veď to je jak oheň a voda! To tu prešlo? Ako vážne, ja neviem, tam máte aj géniov, aj právu sa tam venujú a dokonca to niektorí tam ich aj učia (smiech v sále). To ako v dobrom. To naozaj toto tu schvaľujeme? Veď to je fakt hanebné! To je, prekonáva to, čo, jak sme to mali, mali sme tu atómové škody, zákon o atómových škodách a do toho ste prepašovali kolky, to čítal jeden kolega, a ešte ste tam prepašovali niečo o politických stranách. To som myslel, že bude top, že to bude „hajlait“ tohto volebného obdobia. Ale toto je z pohľadu toho, že čo ste, za čo schopní zahlasovať, ešte viac, čiže „spôsobí, nespôsobí“. To nie je čiarka, to nie je nejaká spojka, to nie je nejaká významová, to je principiálna vec. Buď spôsobí, alebo nespôsobí. A vy ste za to zahlasovali. No to je sen.
Drucker, Tomáš, minister zdravotníctva SR (2016-10-27):
Ďakujem pekne, pán predsedajúci. Vážený pán poslanec, epidémia vírusovej hepatitídy A sa vyskytuje každoročne prevažne v tých okresoch a obciach a najmä medzi tými skupinami obyvateľstva, ktoré žijú v zhoršených hygienických podmienkach. V týchto skupinách obyvateľstva dochádza veľmi ľahko k prenosu žltačky najmä u detí predškolského a mladšieho školského veku. Vírusová hepatitída A, nazývaná tiež choroba tzv. špinavých rúk, je najčastejším a zároveň vo svete najviac rozšíreným typom hepatitídy. Rizikovým faktorom je najmä nízky hygienický štandard. Epidémie vírusovej hepatitídy A prebiehajúce v súčasnosti v okresoch východného Slovenska sa objavili v dôsledku prirodzenej migrácie obyvateľstva z oblastí, kde bol zaznamenaný výskyt ochorení na vírusovú hepatitídu A. Pri vyšetrovaní prípadov ochorení v obciach výskytu bolo zistené, že v jednotlivých ohniskách dochádzalo k prenosu ochorení úzkym rodinným kontaktom alebo opakovaným kontaktom s priateľmi či širšou rodinou. V niektorých okresoch pri epidemiologických vyšetreniach bolo opakovane zisťované hrubé znečistenie prostredia. Treba povedať, že k zanedbaniu – k vašej otázke – hygienickej kontroly v dotknutých okresoch a obciach nedošlo. Práve naopak, boli nariadené príslušné protiepidemické opatrenia regionálnymi úradmi verejného zdravotníctva vo všetkých dotknutých domácnostiach, zariadeniach, potravinárskych prevádzkach, vrátane uzatvorenia aj niektorých prevádzok a ďalších organizáciách okamžite po nahlásení ochorení, najmä lekársky dohľad, ohnisková dezinfekcia, očkovanie, zákaz organizovať hromadné podujatie a iné. Taktiež boli poskytované zdravotno-výchovné informácie verejnosti. Prebiehala komunikácia so zástupcami miest a obcí, v ktorých sa vyskytli ochorenia na vírusovú hepatitídu A. Riešili sa problémy so zásobovaním pitnou vodou a likvidáciou komunálneho odpadu v prostredí rómskych osád. Najdôležitejším preventívnym opatrením je dodržiavanie zásady osobnej hygieny, najmä umývanie rúk predovšetkým pred jedlom, po používaní toalety, ďalej používať zdravotne vyhovujúcu pitnú vodu. Najúčinnejším preventívnym opatrením je očkovanie. Rovnako dochádza u osôb v prostredí s nízkym hygienickým štandardom aj k výskytu a epidémiám svrabu. K jeho rozširovaniu prispieva nedostatočná hygiena, ako aj zlé sociálno-ekonomické podmienky. Prenos sa deje priamym kontaktom. Osoby so svrabom je potrebné liečiť a čo je dôležité, že po začatí terapie už po 24 hodinách sa človek stáva neinfekčný, aj keď kožné príznaky ešte dlhší čas pretrvávajú. Je potrebné venovať špeciálnu pozornosť kontaminovaným predmetom, ako je posteľné prádlo, šatstvo, respektíve čalúnený nábytok. Pri epidémiách svrabu taktiež nariadili príslušné protiepidemické opatrenia regionálni hygienici v súlade s legislatívnymi predpismi. Ďakujem, skončil som.
Bugár Béla, podpredseda NR SR (2018-10-24):
Musíte podať najprv procedruálny návrh.
Grendel Gábor, podpredseda NR SR (2022-06-23):
Áno, nech sa páči.
Hort, Milan, podpredseda NR SR (2011-07-07):
Ja sa pýtam prítomných členov vlády, prítomných členov Národnej rady, ktorí sú v rokovacej sále, či je všeobecný s takýmto návrhom. Nie. Pretože nie je všeobecný súhlas a pretože nie sme uznášaniaschopní, zjavne nemôžem dať o tom hlasovať, takže budete musieť, pán poslanec, pokračovať. Nech sa páči.
Kollár, Boris, predseda NR SR (2022-10-19):
Prosím, prezentujme sa a hlasujeme. (Hlasovanie.) Prítomných 138 poslancov, za 26, proti 10, zdržalo sa 99, nehlasovali 3. Uvedený návrh sme neschválili.
Laššáková, Jana, podpredsedníčka NR SR (2015-11-10):
Ďakujem pekne. Teraz dávam slovo spoločnému spravodajcovi z výboru pre financie a rozpočet, poslancovi Jaroslavovi Demianovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca.
Kmec, Peter, poslanec NR SR (2020-07-23):
Ďakujem, pán podpredseda. Pán poslanec Krúpa, áno, máte pravdu, je rozdiel medzi diplomaciou a politikou. Keď som bol v diplomacii, vám môžem potvrdiť, že vyjadroval som sa kriticky či už na margo vlády Vladimíra Mečiara, Mikuláša Dzurindu, ale aj Roberta Fica. Rozdiel je v tom, že ako diplomat tieto kritické postrehy, ktoré som získaval v zahraničí, som nedával do novín, pretože to nie je úloha diplomata, ale posielam som ich buď v šifrových komunikáciách, alebo, alebo v otvorených, v otvorených informáciách, ktoré si môžte dohľadať aj na ministerstve zahraničných vecí. Ako politik sa vyjadrujem kriticky k prešľapom súčasnej vlády a robím to teraz otvorene, pretože to je moja úloha z pohľadu opozície, a citoval som nespočetné množstvo týchto vyjadrení, ktoré prinášajú zahraničné médiá. Takže pozrite si, pozrite si tieto zahraničné reakcie. Pán poslanec Baránik, trošku dezinpretujete moje vyhlásenie. Ja som len spomenul, že veľmi dobre vieme, že štýl politiky pána prezidenta Trumpa je veľmi kontroverzný, často ho kritizujú, ale nepovedal som, že je to hulvátska politika. Ja som len povedal, že pán premiér Matovič používa dokonca ešte hulvátskejší jazyk. Takže aj skreslili ste moje vyjadrenie. Ďakujem. (Reakcia z pléna a smiech v sále.)
I. Mikloš, podpredseda vlády a minister financií SR: (2002-11-06):
Ďakujem pekne.
P. Hrušovský, predseda NR SR: (2004-05-27):
Nech sa páči, pán poslanec. M. Abelovský, poslanec: Vážený pán predseda, kolegyne, kolegovia, pán minister, keďže uplynula lehota od včerajšieho hlasovania, pripomínam, sme v treťom čítaní podľa zákona. Prosím, pán predseda, otvorte rozpravu v treťom čítaní.
Danko, Andrej, predseda NR SR (2019-06-21):
Otváram rozpravu. Vzhľadom na to, že je ráno, ešte overím radšej, či je niekto prihlásený písomne. Nie? Ďakujem. Takže do rozpravy nie je žiadna písomná prihláška. Pýtam sa, či sa chce prihlásiť do rozpravy niekto ústne. Ak nie, uzatváram možnosť prihlásenia. Súčasne vyhlasujem rozpravu za skončenú. Chce k rozprave zaujať stanovisko pán navrhovateľ? Pán minister, chcete zaujať stanovisko? Nie. Žiada si záverečné slovo spoločný spravodajca? Respektíve ho prosím, aby ohlásil termín hlasovania.
P. Hrušovský, predseda NR SR: (2003-10-31):
Nech sa páči, pani poslankyňa Záborská. Posledný je prihlásený do rozpravy pán poslanec Muňko.
Pellegrini, Peter, predseda NR SR (2023-12-14):
Pán poslanec, skúste sa slušnejšie vyjadrovať. Dobre? (Reakcia z pléna.) Hej. Pán poslanec Gábor Grendel. Prepáčte.
P. Paška, predseda NR SR: (2009-03-11):
Na jeho vystúpenie chcú reagovať páni poslanci: Dzurinda, Brocka, Farkas, Fronc, Mikloš, Lipšic, Petrák, Jureňa, Novotný, Jaroslav Paška, Nachtmannová, Halecký, Kramplová, Richter, Galbavý a Senko. Končím možnosť sa prihlásiť. Nech sa páči, pán poslanec Dzurinda.
Mazurek, Milan, poslanec NR SR (2020-06-09):
Pán poslanec Gyimesi, rovnako tak ako svoji kolegovia to vnímam s vďakou, že ste sa tu takto otvorene postavili a povedali na rovinu, čo si myslíte, a teda že prakticky sa stotožňujete s naším návrhom zákona a že vy ste ho chceli teoreticky podporiť. Ale povedali ste jednu zásadnú vec a tá vec je z pohľadu fungovania demokratickej spoločnosti a celkovo ústavného zriadenia na Slovensku desivá. Vy ste povedali, že tu je zákon, s ktorým sa stotožňujete, ktorému ste dali sociálny rozmer v tej rozprave, čo bolo naozaj správne, ale povedali ste, že zaňho nemôžete hlasovať, lebo vás viaže koaličná zmluva, ktorá vám to zakazuje ako poslancovi Národnej rady. Ja si vám dovolím prečítať piatu hlavu Ústavy Slovenskej republiky čl. 73 ods. 2: „Poslanci sú zástupcovia občanov. Mandát vykonávajú osobne podľa svojho svedomia a presvedčenia a nie sú viazaní príkazmi.“ Vy si uvedomujete, že ste sa tu verejne priznali k tomu, že nie ste ako poslanec Národnej rady slobodný? Že Igor Matovič z vás urobil vazalov? Otrokov? Ľudí, ktorí porušujú ústavu aj napriek tomu, že tu sedia a majú byť slobodní? Ja to nehovorím s tým, že sa vám tu vysmievam alebo že vám to nejakým spôsobom teraz predhadzujem, aby som vás kritizoval. Ja to hovorím s tým, že mi je to ľúto a že je to desivé. Toto predsa nemôže byť. Ako sa môžete postaviť na Slovensku pred občanov a povedať, že Slovensko je normálny právny štát, kde platí ústava a zákony, keď v Národnej rade neplatí a povedia to samotní vládni poslanci? Ja naozaj rozmýšľam, či nie sú na mieste nejaké právne kroky, ktoré by túto vašu koaličnú zmluvu anulovali, pretože je priamo v rozpore s Ústavou Slovenskej republiky, ktorú som tu práve citoval. Naozaj, treba sa nad tým zamyslieť. Je to veľmi desivé, ale aj napriek tomu vám ďakujem za to, že ste to takto otvorene ako chlap pomenovali, na čo mnohí iní nemajú, bohužiaľ, odvahu.
Pellegrini, Peter, predseda NR SR (2015-03-10):
Presne tak, nepodali ste návrh písomne, nemôžem o tom dať ani hlasovať. Nech sa páči. A nepodali ste ani procedurálny návrh v ďalšom vašom prihlásení. Vyčerpali sme všetky pripomienky a návrhy na schválenie alebo zmeny a doplnenie programu. Budeme teda hlasovať o programe ako o celku so schválenými zmenami a doplneniami a tým zároveň odsúhlasíme aj možnosť vystúpiť verejnej ochrankyni práv, keď bude predkladať svoju správu. Prosím, prezentujme sa a hlasujme. (Hlasovanie.) Prítomných 136 poslancov, za hlasovalo 87, proti bol 1, zdržalo sa 46 poslancov, nehlasovali 2. Konštatujem, že sme program 48. schôdze Národnej rady schválili. Panie poslankyne, páni poslanci, chcem vás informovať, že o prvom bode programu, ktorým je informácia mandátového a imunitného výboru, budeme hlasovať ihneď po jeho prerokovaní. Dnes budeme potom ešte hlasovať o 17.00 hodine. Zároveň zajtra, v stredu 11. marca o 11.00 hod. oznámime vzhľadom na to, ako bude prebiehať rokovanie, keďže máme zákon o duálnom vzdelávaní a zákon o odpadoch, či o 17.00 hod. sa hlasovať bude alebo nebude, ale isté je, a navrhujem, aby sa v piatok, 13. marca, vzhľadom na to, že výbor hospodársky, ako aj výbor pre životné prostredie je vo Viedni na konferencii EUROFORES medziparlamentné stretnutie obnoviteľných zdrojov energie, aby sme v piatok 13. marca z dôvodu účasti veľkej časti poslancov na tomto fóre nehlasovali. V ďalších rokovacích dňoch budeme o prerokovaných bodoch programu hlasovať vždy o 11.00 hod. a o 17.00 hodine, pokiaľ Národná rada nerozhodne inak. Ešte predtým, ako pristúpime k prvému bodu nášho dnešného programu, mi dovoľte vás informovať o tom, že o vystúpenie požiadal aj predseda vlády Slovenskej republiky. Takže navrhujem, aby vystúpil po zložení sľubu náhradníka, to znamená po druhom bode tejto schôdze. Panie poslankyne, páni poslanci, pristúpime k prvému bodu programu, ktorým je informácia Mandátového a imunitného výboru Národnej rady Slovenskej republiky o nastúpení náhradníka na zaniknutý mandát poslanca Národnej rady. Prosím predsedu mandátového a imunitného výboru poslanca Ľubomíra Petráka, aby Národnej rade uvedenú informáciu podal. Nech sa páči, pán poslanec, máte slovo. (Rokovanie o informácii Mandátového a imunitného výboru Národnej rady Slovenskej republiky o nastúpení náhradníka na zaniknutý mandát poslanca Národnej rady Slovenskej republiky .)
M. Číž, podpredseda NR SR: (2008-09-18):
Vážené kolegyne, kolegovia, prerušujem rokovanie o tomto bode programu. Vzhľadom na to, že chýba minúta do 11.00 hodiny, tak vyhlasujem krátku 3-minútovú prestávku a budeme pokračovať hlasovaním o prerokovaných bodoch programu. (Prestávka.) (Po prestávke.)
J. Horváth, poslanec: (2008-09-16):
Ja si myslím, že keď na jednej strane dvíhame latku tak vysoko z toho dôvodu, že považujeme túto tému za takú vážnu, takú dôležitú, za tak dotýkajúcu sa života Slovákov, tak na druhej strane nemôžeme  z politického, politologického, ale asi aj z právneho hľadiska súhlasiť s tým, aby skupina ľudí, ktorá bude potvrdzovať rozhodnutie na takej vysokej úrovni tými aspoň 90 hlasmi, aby mohla zvrátiť alebo zmeniť toto rozhodnutie 3 % obyvateľov. Ja si myslím, že toto už by v poriadku nebolo. V tejto veci s vami nesúhlasím. Ďakujem.
Pellegrini, Peter, predseda NR SR (2015-10-30):
Ďakujem pekne. Pán poslanec Baláž, vy ste potom sa vymazali z tabule. Ďakujem. Pred tým, ako dám slovo pánovi spravodajcovi, požiadal o slovo pán minister zdravotníctva. Nech sa páči, máte slovo. Potom vystúpi pán spravodajca Valocký. Potom požiadal o vystúpenie aj pán navrhovateľ Július Brocka. Nech sa páči, pán minister.
Ľ. Kaník, minister práce, sociálnych vecí a rodiny SR: (2002-11-06):
Ďalej sa navrhuje, aby obce spolupracovali s okresnými úradmi práce pri hľadaní možnosti pracovného uplatnenia evidovaných nezamestnaných občanov, najmä dlhodobo nezamestnaných v rámci sezónnych prác a príležitostných prác v obci. Zapojením obcí do riešenia pracovného uplatnenia predovšetkým rizikových účastníkov trhu práce, ktorí sú spravidla poberateľmi dávky sociálnej pomoci, sa predpokladá aj eliminácia nelegálnej práce u týchto skupín občanov. V nadväznosti na navrhované kompetencie obcí sa navrhuje rozšíriť aj vykonávateľov politiky zamestnanosti a účastníkov právnych vzťahov o obce. Navrhuje sa tiež, aby Národný úrad práce poskytoval aj obciam údaje zo svojho informačného systému na účely spolupráce pri riešení pracovného uplatnenia evidovaných nezamestnaných, a to bezplatne. Navrhuje sa účinnosť predkladaného vládneho návrhu zákona od 1. januára tak, aby tento zákon nadobudol účinnosť súčasne s nadobudnutím účinnosti zákona Národnej rady o štátnom rozpočte. Navrhovaná právna úprava nebude mať negatívny dopad na verejné financie, naopak, predpodkladá sa zníženie finančných nárokov na štátny rozpočet a ďalšie dodatočné úspory vyplývajúce z uvedených opatrení. Ďakujem za pozornosť.
P. Paška, predseda NR SR: (2007-09-20):
Teraz ako ďalšia vystúpi s interpeláciu pani poslankyňa Sabolová. Nech sa páči, máte slovo.
Sulík, Richard, poslanec NR SR (2013-06-04):
Ja som teda nejaký všeobecný súhlas nezachytil, veď hlasovanie je aj zajtra, tak malo byť o 19.00 hodine, nie? Či o 11.00 hodine? (Prerušenie vystúpenia predsedajúcou.)
V. Veteška, podpredseda NR SR: (2003-12-03):
Nech sa páči, pani poslankyňa Brestenská. B. Brestenská, poslankyňa: Ďakujem. Vážený pán predsedajúci, vážený pán minister, vážené dámy a páni, dovoľte mi, aby som predniesla procedurálny návrh na vyňatie na samostatné hlasovanie bodov č. 24 a 34 s návrhom neschváliť ich.